Béla Las-Torres

Béla von Las-Torres (20. huhtikuuta 1890 Budapest – 13. lokakuuta 1915 Castelnuovo, Italia) oli unkarilainen uimari ja olympiamitalisti. Hän edusti uransa aikana kahta eri budapestilaisseuraa, BEACia ja MTK:ta.

Las-Torres pääsi vuoden 1908 olympialaisissa välieriin saakka 400 metrin vapaauinnissa ja oli mukana maansa hopeaa voittaneessa 4 × 200 metrin viestijoukkueessa. Hän ui viestissä myös Tukholman olympiakisoissa 1912, joissa Unkari putosi alkuerissä. Las-Torres sijoittui Tukholman kisoissa viidenneksi 400 metrin vapaauinnissa ja pääsi 1 500 metrillä finaaliin, jossa hän joutui kuitenkin keskeyttämään.

Lähteet 

 Las-Torresin profiili sports-reference.com -sivustolla   

Unkarilaiset uimarit
Unkarilaiset olympiamitalistit
Unkarilaiset ensimmäisessä maailmansodassa kaatuneet
Vuonna 1890 syntyneet
Vuonna 1915 kuolleet